El cristianismu máxicu fue, al entamu, una secta más dientru del ensame bayurosu de sectes cuando la cultura clásica, apolínea, vieno abaxo ensin que l´imperiu que la caltenía se viniera ainda abaxu. Según Spengler, munchu tiempu enantes que l´Islam esistiera, una muchedume de pueblos orientales, encoyidos baxo formes culturales ayenes, helenístico-romanes, yá vivíen baxo una cultura máxica que l´Islam vieno a lliberar, como que quita una espicha a una pipa y dexa que tola enerxía contenía esquite haza fuera con brenga terrible.